[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Seeder: Eesti ei pea kriisiajal eelarvetasakaalu otsima"}, {"text_idx": "#000004", "text": "Riigi eelarvestrateegia dokument. Autor/allikas: ERR"}, {"text_idx": "#000005", "text": "Isamaa esimees Helir-Valdor Seeder leiab, et Eesti ujub kriisiperioodil eelarvetasakaalu otsides Euroopaga vo\u0303rreldes vastuvoolu ning kui teised riigid suunavad raha investeeringutesse vo\u0303ib ka\u0308rbete to\u0303ttu ja\u0308a\u0308da kannatajaks Eesti konkurentsivo\u0303ime."}, {"text_idx": "#000006", "text": "\"Eks ta ilma selge sihita siit nurgast ja sealt nurgast kokku traageldatud eelarvestrateegia on, millel ei ole selgeid prioriteete,\" kirjeldas Seeder neljapa\u0308eval vastu vo\u0303etud riigi eelarvestrateegiat."}, {"text_idx": "#000007", "text": "\"Pean seda u\u0308htpidi halvaks ja teistpidi ohtlikuks. Halvaks seeto\u0303ttu, et polnud prioriteete ja ta ei panusta meie arengule, majanduse elavdamisele. Ohtlikuks seeto\u0303ttu, mis tehakse riigikaitsekuludega praeguses olukorras, see on ohtlik ja lubamatu,\" u\u0308tles ta."}, {"text_idx": "#000008", "text": "Seedri so\u0303nul tuleb riigikaitsekulutustes arvestama u\u0308mbritseva ebastabiilse julgeolekuolukorraga. \"Ka\u0308rpida sealt, millele toetub ko\u0303ige rohkem meie julgeolek, see on va\u0308ga vastutustundetu.\""}, {"text_idx": "#000009", "text": "Isamaa juht ma\u0308rkis, et riigikaitses tehakse kulutusi va\u0308ga pikaajaliselt ja hanked toetuvad pikaajalistele plaanidele. \"Kui vaatame kuhu 2024. aastaks selle eelarvestrateegia riigikaitsekulutustega jo\u0303uame, siis vo\u0303ib ku\u0308sida, kas seal ka kahte protsentigi ja\u0308rgi ja\u0308a\u0308b. Samal ajal ei ole o\u0308eldud, milles loobutakse, mis ja\u0308a\u0308b a\u0308ra, kas va\u0308hendatakse kaitseva\u0308ge, seda ju ei o\u0308elda.\""}, {"text_idx": "#000010", "text": "Seedri hinnangul ei tasu pandeemiast po\u0303hjustatud kriisis eelarvetasakaalu otsides vastuvoolu ujuda samal ajal, kui nii Euroopa Komisjon, keskpank kui teised liikmesriigid on vo\u0303tnud suunaks kriisist va\u0308ljumiseks majanduse elavdamise ja ajutiselt eelarvetasakaalu po\u0303himo\u0303ttest loobunud."}, {"text_idx": "#000011", "text": "Kui teised Euroopa riigid samal ajal suunavad raha arengusse, vo\u0303ib Isamaa juhi hinnangul kannatada Eesti konkurentsivo\u0303ime. \"Kui nemad teevad a\u0308ra ja meie ei tee, siis meie konkurentsivo\u0303ime va\u0308heneb.\""}, {"text_idx": "#000012", "text": "\"Ka\u0308rbitakse sealt, kust ka\u0308rpima ei peaks. Kui me ra\u0308a\u0308gime ka\u0308rbetest, siis ka\u0308rpimine praegu ei saa omada va\u0308ga sisulist ta\u0308hendust. Ta peab olema ma\u0308rgiline ja solidaarsuse va\u0308ljendus, kui meil praegu erasektor hoiab kokku, ettevo\u0303tetel on keeruline olukord,\" ra\u0308a\u0308kis Seeder."}, {"text_idx": "#000013", "text": "Seedri so\u0303nul vo\u0303ib solidaarsuse na\u0308itamiseks teha ka\u0308rpeid bu\u0308rokraatia arvelt. \"Aga minna nii-o\u0308elda struktuurseid ka\u0308rpeid tegema praegu on kindlasti vale. Ta\u0308iesti arusaamatu ja mo\u0303istusevastane on huvikoolide kulude ka\u0308rpimine,\" u\u0308tles ta. \"Ta\u0308iesti vale aeg ja vale koht kust ka\u0308rpida. See halvab nii haridus- kui perepoliitikat.\""}, {"text_idx": "#000014", "text": "Isamaa juhi hinnangul vo\u0303iks erasektoriga solidaarselt ka\u0308rpida na\u0308iteks ametiasutuste majandamis- ja tegevuskulusid. \"Va\u0308ga paljud on kaugto\u0308o\u0308l, selle arvelt on vo\u0303imalik va\u0308hendada, va\u0308lisvisiite praktiliselt ei toimu, see on sa\u0308a\u0308st, mida on vo\u0303imalik kokku hoida. Fu\u0308u\u0308silised u\u0308ritused, koolitused, suur osa nendest on ja\u0308a\u0308nud a\u0308ra ja ja\u0308a\u0308vad a\u0308ra ka tulevikus. Need on need kohad, kust saab sa\u0308a\u0308sta. Hakkame nendest va\u0308ikestest asjadest pihta.\""}, {"text_idx": "#000016", "text": "Eelarve raames to\u0303usevad 2019. aasta tasemele ka ajutiselt langetatud aktsiisid. See ta\u0308hendab Seedri hinnangul lo\u0308o\u0308ki nii ettevo\u0303tetele kui tavalistele inimestele. Eluasemelaenu intresside maksuvabastust peab ta senisele riigi poliitikale vastuka\u0308ivaks. \"Minu arvates see, mis puudutab enam kui 100 000 inimest, soodustuse a\u0308ra vo\u0303tmine ei ole ka mo\u0303istlik. Oma kodu poliitika soodustamine on olnud la\u0308bi mitmete valitsuste. Eluasemepoliitika ei saa olla heitlik. See loob ebastabiilsust. Inimesele on mugavam ja riigile soodsam, kui soodustame oma kodu poliitikat, eriti noortele peredele.\""}, {"text_idx": "#000017", "text": "Seeder ro\u0303hutas, et Isamaa toetab ja\u0308tkuvalt eelarvetasakaalu, seda aga heas olukordades sa\u0308a\u0308stmise, mitte kriisis ka\u0308rpimise arvelt. \"Kriisiaegadel tuleb reageerida vastavalt kriisiolukorrale. 2008.-2009. aastal oli erinevatel po\u0303hjustel ka\u0308rpepoliitika o\u0303ige. See oli valus, vo\u0303ib-olla ko\u0303ik ka\u0308rped ei olnud po\u0303hjendatud, aga see oli o\u0303ige.\""}, {"text_idx": "#000018", "text": "\"Pikas perspektiivis me ei saa u\u0308le jo\u0303u elada, aga praegu on kriisiolukord ja tuleb vaadata, kuidas ka\u0308ituvad teised riigid. Ko\u0303ik teised meie u\u0308mber ei ole rumalad. Meie mo\u0303ju ja meie majanduse maht on nii va\u0308ike, et siin ma\u0308ngida mingit oma ma\u0308ngu, finantsfundamentalismi, see on tegelikult enesetapp,\" ra\u0308a\u0308kis Seeder."}, {"text_idx": "#000019", "text": "Praegu on tema so\u0303nul vara o\u0308elda, mis aastaks vo\u0303ib eelarvetasakaalu taas sihiks seada. \"Ei saa seada ainult ja\u0308ikasid eesma\u0308rke ja o\u0308elda, et so\u0303ltumata muutuvast keskkonnast meie poliitika ei muutu. Me peame olema paindlikud.\""}, {"text_idx": "#000020", "text": "Terik ja Trei: riik on ta\u0308pselt nii tugev kui on meie linnad ja vallad"}, {"text_idx": "#000021", "text": "Sveta Grigorjeva: ligipa\u0308a\u0308s kultuurile pole luksus, vaid inimese po\u0303hio\u0303igus"}, {"text_idx": "#000022", "text": "Kaja Kallas: sada pa\u0308eva valitsust - vahekokkuvo\u0303te"}, {"text_idx": "#000024", "text": "Ka\u0308rbete to\u0303ttu ja\u0308a\u0308b siseministeeriumi uus hoone ehitamata"}, {"text_idx": "#000030", "text": "Maailma koondis loovutas Laveri turniiril eurooplastele u\u0308he mats\u030ci"}, {"text_idx": "#000032", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000035", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000040", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000041", "text": "Rootsis sai ulatuslikus teevaringus mitu inimest kannatada"}, {"text_idx": "#000045", "text": "Su\u0308gise algusega tulevad jahedamad ilmad"}, {"text_idx": "#000047", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000048", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000054", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000055", "text": "O\u0303S 2025 keskendub keele normimisele ja kirjeldamisele"}, {"text_idx": "#000057", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]